



**Σημαντικές πληροφορίες για τις/τους νεοεισερχόμενες/ους προπτυχιακές/ούς φοιτήτριες/ές μας**

Πού είναι η Γραμματεία του Τμήματος;

Η Γραμματεία του Τμήματος είναι εδώ:

38.284500, 21.785753 ή 7QMP+R82

(maps.google.com).

Πού βρίσκω τις ανακοινώσεις του Τμήματος;

Η ιστοσελίδα του Τμήματος, όπου μπορείς να βρεις όλες τις ανακοινώσεις και τις πληροφορίες που σε αφορούν είναι:

**www.ecedu.upatras.gr**

**www.ecedu.upatras.gr**

> Προπτυχιακές σπουδές

 > Μαθήματα

 > Όλα τα μαθήματα ή Υποχρεωτικά ή Επιλογής

Υπάρχουν και οι σύνδεσμοι για να δεις το περιεχόμενο κάθε μαθήματος. Συνολικά σε κάθε εξάμηνο θα πρέπει να παρακολουθείς 6 μαθήματα, τα υποχρεωτικά κάθε εξαμήνου κι ανάλογα τα επιλογής (30 ECTS). Στο πρώτο εξάμηνο υπάρχουν 3 υποχρεωτικά και 5 επιλογής, από τα οποία θα επιλέξεις 3.

Πού μπορώ να δω τα μαθήματα του Α’ εξαμήνου;

Τα τελευταία χρόνια ένας τεράστιος όγκος ερευνητικών δεδομένων έχει αναδείξει τη σημασία της προσχολικής εκπαίδευσης και αγωγής για την πρόοδο και την ευημερία των παιδιών, την ισορροπημένη οικογενειακή ζωή και την κοινωνικοοικονομική ανάπτυξη. Στην πρώτη αυτή εκπαιδευτική περίοδο ενισχύεται η ολόπλευρη ανάπτυξη του παιδιού, διαμορφώνονται οι στάσεις των παιδιών και τίθενται τα θεμέλια της εκπαιδευτικής πορείας τους. Γι’ αυτό και η UNICEF σε δημοσίευμά της αναφέρει πως αν θες να βρεις την πραγματική κατάσταση ενός κράτους δεν έχεις παρά να εξετάσεις πώς και πόσο καλά φροντίζει τα παιδιά, ΟΛΑ τα παιδιά, που ζουν σε αυτό: την υγεία και την ασφάλειά τους, την εκπαίδευση και την κοινωνικοποίησή τους.

**Εγγραφή πρωτοετών**

Τα απαραίτητα και υποχρεωτικά βήματα περιγράφονται αναλυτικά στο <https://my.upatras.gr/protoeteis/>*.* Υπάρχει σχετική ανακοίνωση στην ιστοσελίδα του Τμήματος: **www.ecedu.upatras.gr**

**Πότε δέχεται η Γραμματεία;**

Η Γραμματεία δέχεται καθημερινά και το ωράριο εξυπηρέτησης του κοινού είναι από τις 10:00 π.μ. μέχρι 13:00 μ.μ. Το e-mail της είναι: graecedu@upatras.gr Δεν ξεχνώ ότι επικοινωνώ πάντα με τον ιδρυματικό μας λογαριασμό (upΧΧΧΧΧΧ@ac.upatras.gr) , όχι τον προσωπικό μας.

**Πώς είναι καλό να ξεκινήσω;**

Τις πρώτες δυο τρεις εβδομάδες πηγαίνω και παρακολουθώ όλα τα μαθήματα. Συνεχίζω να παρακολουθώ τα υποχρεωτικά κι αποφασίζω, έχοντας ακούσει το περιεχόμενο και τις υποχρεώσεις κάθε μαθήματος, ποια από τα επιλογής θα παρακολουθήσω.

**Τι είναι το eclass;**

Το eClass είναι μια ηλεκτρονική πλατφόρμα ασύγχρονης τηλεκπαίδευσης. Εδώ οι διδάσκοντες αναρτούν τις ανακοινώσεις του μαθήματος, τις εργασίες, τις παρουσιάσεις των διάλεξεων κτλ. Είναι αναγκαίο να εγγραφείτε και να παρακολουθείτε την ηλεκτρονική τάξη των μαθημάτων που παρακολουθείτε.

**Τι είναι ο Σύμβουλος Καθηγητής;**

Είναι ο καθηγητής που μπορείς να συζητήσεις θέματα που έχουν να κάνουν με τις σπουδές σου. Αξιοποίησε, όταν κρίνεις σκόπιμο, αυτή τη δυνατότητα.

**Εάν έχω μαθησιακές δυσκολίες ή ειδικές εκπαιδευτικές ανάγκες τι μπορώ να κάνω;**

Στην ιστοσελίδα του Τμήματος κάτω από την καρτέλα Φοιτητές εμφανίζονται δύο νέοι σύνδεσμοι που αφορούν ο ένας τη Μονάδα Ισότιμης Πρόσβασης και ο άλλος το Κέντρο Ψυχολογικής και Συμβουλευτικής Υποστήριξης.

**Πού μπορώ να βρω τις ώρες γραφείου κάθε διδάσκοντα;**

Οι ώρες γραφείου είναι αναρτημένες στην ιστοσελίδα, στο «Προσωπικό», καθώς και στην πόρτα του γραφείου κάθε διδάσκοντα, Ωστόσο, τις περισσότερες φορές, όταν το θέμα δεν είναι προσωπικο, καλό είναι να γίνονται οι ερωτήσεις στο μάθημα, ώστε όλες/οι να ακούν τις απαντήσεις.

**Μπορώ να συμμετάσχω στο πρόγραμμα Erasmus;**

Βεβαίως. Μπορείς να πας για σπουδές, για πρακτική άσκηση ή να λάβεις μέρος σε ένα ΒΙΡ. Οι σχετικές ανακοινώσεις αναρτώνται στην ιστοσελίδα του Τμήματος.